Մխիթար Գոշը ծնվել է Գանձակում հավանորեն 1130թ. (գիտնականների կողմից միասնական կարծիք չի ձևավորվել նրա ծննդյան տարեթվի մասին): Նախնական կրթությունը ստացել է հայրենիքում, ձեռնադրվել կուսակրոն, ապա և ստացել վարդապետի աստիճան: Աշակերտել է նաև Կիլիկիայի նշանավոր այլ գիտնականների: Գոշի կյանքի այդ ժամանակաշրջանի մասին Կիրակոս Գանձակեցին իր “Պատմություն հայոց” աշխատության մեջ գրում է, որ ապրելով Տավուշեցի անվանյալ վարդապետի Հովհաննեսի, և ուրիշ մի քանիսի մոտ, Մխիթարն ստացավ վարդապետի աստիճան: Բայց նա դրանով չբավարարվեց, ուղևորվեց Սև լեռ կոչվող երկրամաս, վարդապետների մոտ, որտեղ նրանք ուսւոցանում էին: Եվ, թաքցնելով, որ ինքն էլ է արժանացել նույն աստիճանին, շատ բան սովորեց նրանցից, իսկ հետո մեկնեց Կարին քաղաք...